Kaks inimest surnuks sõitnud roolijoodik sai reaalse vanglakaristuse
Viru maakohus mõistis täna kaheks aastaks vangi mehe, kes sõitis neli aastat tagasi purjuspäi surnuks kaks inimest.
Kohus mõistis Roman Danilovi süüdi liiklusnõuete rikkumisega ettevaatamatusest kannatanute surma põhjustamises ning mõistis talle kaheaastase vangistuse.
Kohtuvaidluses taotles prokurör Anu Toluk mehe karistamist nelja-aastase vangistusega.
Õnnetus juhtus 2012. aasta 13. aprillil kell 1.20 Lüganuse vallas Purtse-Lüganuse tee 2. kilomeetril, kus alkoholijoobes ja juhtimisõiguseta Danilov ei tulnud oma Ford Orioni juhtimisega ning sõitis kraavi ja põrkas vastu puid.
Õnnetuses hukkusid autos olnud Sergei ja Juri ning viga sai autos olnud kaks inimest.